תקנות התקשורת (בזק ושידורים) (איסור חסימת חיוג למוקדי חירום וסיוע לעזרה ראשונה פיזית או נפשית)

{{ח:התחלה}}
{{ח:כותרת|תקנות התקשורת (בזק ושידורים) (איסור חסימת חיוג למוקדי חירום וסיוע לעזרה ראשונה פיזית או נפשית), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 1144|תקנות התקשורת (בזק ושידורים) (איסור חסימת חיוג למוקדי חירום וסיוע לעזרה ראשונה פיזית או נפשית)|https://olaw.org.il/takanot/takanot-11743.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התקשורת (בזק ושידורים)#סעיף 51ג1|סעיף 51ג1(ו)(5)}} {{ח:חיצוני|חוק התקשורת (בזק ושידורים)|לחוק התקשורת (בזק ושידורים), התשמ״ב–1982}} (להלן – החוק), ולעניין {{ח:פנימי|סעיף 8|תקנה 8}} – לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}, ולאחר התייעצות עם שר הבריאות ושר הרווחה והביטחון החברתי ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחות“ – מי שרשום בפנקס כהגדרתו {{ח:חיצוני|תקנות בריאות העם (עוסקים בסיעוד בבית חולים)|בתקנות בריאות העם (עוסקים בסיעוד {{ח:הערה|ב}}בית חולים), התשמ״ט–1988}}, כאחות מוסמכת;
{{ח:ת|סוג=הגדרה}} ”איש מקצוע טיפולי“ – רופא, סטז׳ר, אחות, פסיכולוג או עובד סוציאלי;
{{ח:ת|סוג=הגדרה}} ”ארגון לרפואת חירום טרום־אשפוז“ – גוף המספק שירותי רפואה דחופה, ובכלל זה עזרה ראשונה, הצלה, פינוי ומוקד רפואי;
{{ח:ת|סוג=הגדרה}} ”הגורם המוסמך“ – עובד מעובדי משרד התקשורת שהשר מינה לפי {{ח:חיצוני|חוק התקשורת (בזק ושידורים)#סעיף 51ג1|סעיף 51ג1(ה)(2) לחוק}};
{{ח:ת|סוג=הגדרה}} ”מוקד חירום“ – מוקד חירום וסיוע לעזרה ראשונה פיזית או נפשית, שמספר הטלפון שלו אינו מספר טלפון מקוצר ארצי כאמור {{ח:חיצוני|חוק התקשורת (בזק ושידורים)#סעיף 51ג1|בסעיף 51ג1(ו)(2) לחוק}};
{{ח:ת|סוג=הגדרה}} ”נושא משרה“ – כהגדרתו {{ח:חיצוני|חוק החברות|בחוק החברות, התשנ״ט–1999}}, למעט דירקטור;
{{ח:ת|סוג=הגדרה}} ”סטז׳ר“ – כמשמעותו {{ח:חיצוני|פקודת הרופאים#פרק ב1|בפרק ב׳1 לפקודת הרופאים}};
{{ח:ת|סוג=הגדרה}} ”עובד סוציאלי“ – כהגדרתו {{ח:חיצוני|חוק העובדים הסוציאליים|בחוק העובדים הסוציאליים, התשנ״ו–1996}};
{{ח:ת|סוג=הגדרה}} ”פסיכולוג“ – כהגדרתו {{ח:חיצוני|חוק הפסיכולוגים|בחוק הפסיכולוגים, התשל״ז–1977}};
{{ח:ת|סוג=הגדרה}} ”פקודת הרופאים“ – {{ח:חיצוני|פקודת הרופאים|פקודת הרופאים [נוסח חדש], התשל״ז–1976}};
{{ח:ת|סוג=הגדרה}} ”קופת חולים“ – כהגדרתה {{ח:חיצוני|חוק ביטוח בריאות ממלכתי|בחוק ביטוח בריאות ממלכתי, התשנ״ד–1994}};
{{ח:ת|סוג=הגדרה}} ”רופא“ – בעל רישיון לעסוק ברפואה לפי {{ח:חיצוני|פקודת הרופאים|פקודת הרופאים}}.

{{ח:סעיף|2|אמות מידה לאיסור חסימת חיוג למוקדי חירום}}
{{ח:ת}} הוראות {{ח:חיצוני|חוק התקשורת (בזק ושידורים)#סעיף 51ג1|סעיף 51ג1(ו)(5) לחוק}} יחולו על מוקדי חירום שמספרי הטלפון שלהם פורסמו באתר האינטרנט של משרד התקשורת כאמור {{ח:פנימי|סעיף 4|בתקנה 4}}, ובלבד שמתקיים לגבי מוקד החירום אחד מאלה:
{{ח:תת|(1)}} מתקיימים במוקד החירום כל התנאים האמורים:
{{ח:תתת|(א)}} בעת הגשת הבקשה כאמור {{ח:פנימי|סעיף 5|בתקנה 5}}, או בשנים עשר החודשים שקדמו להגשת הבקשה כאמור, היו התקשרויות בתוקף בין משרד ממשרדי הממשלה ובין הגוף המפעיל את מוקד החירום, או שהגוף האמור קיבל תמיכה ממשרד ממשרדי הממשלה לפי {{ח:חיצוני|חוק יסודות התקציב#סעיף 3א|סעיף 3א לחוק יסודות התקציב, התשמ״ה–1985}} (בתקנה זו – חוק יסודות התקציב), או בדרך אחרת, בהיקף שנתי כולל של 100,000 שקלים חדשים לפחות; במסגרת ההתקשרות או קבלת התמיכה כאמור התחייב הגוף המפעיל להפעיל מוקד חירום;
{{ח:תתת|(ב)}} מספר הטלפון של מוקד החירום משמש באופן בלעדי למתן סיוע ועזרה ראשונה פיזית או נפשית;
{{ח:תתת|(ג)}} המענה שניתן במוקד החירום הוא מענה אנושי בלבד, למעט לעניין שימוש בנתב שיחות;
{{ח:תתת|(ד)}} המענה במוקד החירום ניתן 6 שעות ביממה לפחות, בין ברצף ובין שלא ברצף, בימים ראשון עד חמישי לפחות;
{{ח:תתת|(ה)}} בכל שעות פעילות מוקד החירום, איש מקצוע טיפולי אחראי על מתן המענה במוקד, בנוכחות במוקד החירום או מרחוק;
{{ח:תת|(2)}} בעת הגשת הבקשה כאמור {{ח:פנימי|סעיף 5|בתקנה 5}}, או בשנים עשר החודשים שקדמו להגשת הבקשה כאמור, הייתה התקשרות בתוקף בין משרד ממשרדי הממשלה ובין הגוף המפעיל מוקד חירום, או שהגוף האמור קיבל תמיכה ממשרד ממשלתי כאמור לפי {{ח:חיצוני|חוק יסודות התקציב#סעיף 3א|סעיף 3א לחוק יסודות התקציב}}, או בדרך אחרת, בהיקף שנתי כולל של 250,000 שקלים חדשים לפחות, הכוללת גם הפעלת מענה אנושי במוקד האמור, ומתקיימות במוקד האמור פסקאות משנה (1)(ב), (ג) ו־(ה);
{{ח:תת|(3)}} המענה במוקד החירום ניתן 24 שעות ביממה, חמישה ימים בשבוע לפחות, ומתקיימות במוקד האמור פסקאות משנה (1)(ב), (ג) ו־(ה).

{{ח:סעיף|3|איסור חסימת חיוג למוקדי חירום נוספים}}
{{ח:ת}} נוסף על האמור {{ח:פנימי|סעיף 2|בתקנה 2}}, הוראות {{ח:חיצוני|חוק התקשורת (בזק ושידורים)#סעיף 51ג1|סעיף 51ג1(ו)(5) לחוק}} יחולו על מוקד חירום שהוא אחד מאלה, ובלבד שמספר הטלפון שלו פורסם לפי {{ח:פנימי|סעיף 4|תקנה 4}}:
{{ח:תת|(1)}} מוקד חירום שמפעילה קופת חולים; המנהל הכללי של משרד הבריאות או עובד משרד הבריאות שהוא הסמיך לעניין זה, יעביר לגורם המוסמך את מספרי הטלפון של מוקד כאמור;
{{ח:תת|(2)}} מוקד חירום וסיוע לעזרה ראשונה פיזית שמפעיל ארגון לרפואת חירום טרום־אשפוז, שמתקיימים בו התנאים הקבועים {{ח:פנימי|סעיף 2|בתקנה 2(1)(ב) עד (ה)}}.

{{ח:סעיף|4|פרסום רשימת מוקדי חירום באתר האינטרנט של המשרד}}
{{ח:ת}} הגורם המוסמך יפרסם באתר האינטרנט של משרד התקשורת רשימה של מוקדי החירום כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3(2)}}, שהגישו בקשה לפי {{ח:פנימי|סעיף 5|תקנה 5}}; הרשימה תכלול את שמות המוקדים ואת מספרי הטלפון שלהם, ולעניין מוקד חירום כאמור {{ח:פנימי|סעיף 3|בתקנה 3(1)}} – יפרסם את שמות המוקדים ואת מספרי הטלפון שהועברו לו לפי {{ח:פנימי|סעיף 3|אותה תקנה}}; הגורם המוסמך יעדכן את הרשימה לפי בקשות שיקבל לפי {{ח:פנימי|סעיף 5|תקנה 5}} ולפי המידע שיועבר לו לפי {{ח:פנימי|סעיף 3|תקנה 3(1)}}.

{{ח:סעיף|5|הגשת בקשה}}
{{ח:תת|(א)}} גוף המפעיל מוקד חירום המעוניין להיכלל ברשימה כאמור {{ח:פנימי|סעיף 4|בתקנה 4}}, יעביר לגורם המוסמך בקשה שאליה יצרף תצהיר המפרט את אופן עמידתו בתנאים המפורטים {{ח:פנימי|סעיף 2|בתקנה 2}} או {{ח:פנימי|סעיף 3|בתקנה 3(2)}}, חתום בידי נושא משרה בגוף המפעיל את המוקד.
{{ח:תת|(ב)}} גוף המפעיל מוקד חירום המבקש להיכלל ברשימה כאמור {{ח:פנימי|סעיף 4|בתקנה 4}} בשל עמידתו בתנאים המפורטים {{ח:פנימי|סעיף 2|בתקנה 2(3)}}, יעביר לגורם המוסמך, נוסף על תצהיר כאמור בתקנת משנה (א), גם אישור של עורך דין או רואה חשבון לעניין עמידתו בתנאים האמורים; נכלל גוף כאמור ברשימה לפי {{ח:פנימי|סעיף 4|תקנה 4}}, יעביר לגורם המוסמך אישור כאמור אחת לשנה.
{{ח:תת|(ג)}} הוגשה בקשה כאמור בתקנת משנה (א) או (ב), יפרסם הגורם המוסמך את הפרטים לפי {{ח:פנימי|סעיף 4|תקנה 4}} בתוך עשרה ימי עסקים; ואולם, מצא הגורם המוסמך כי הבקשה אינה כוללת את המסמכים הנדרשים או שהגוף שהגיש אותה אינו עומד בתנאים האמורים בתקנות אלה, יודיע לו, בפרק הזמן האמור, על הסירוב לפרסם את הפרטים והנימוקים לכך או ידרוש מהגוף מידע ומסמכים נוספים, לפי העניין.

{{ח:סעיף|6|עדכון פרטים במערכות הספק המורשה}}
{{ח:ת}} פרסם הגורם המוסמך רשימה לפי {{ח:פנימי|סעיף 4|תקנה 4}} או עדכן אותה, יעדכן ספק מורשה את הפרטים הנדרשים במערכות שלו לשם יישום תקנות אלה, לא יאוחר משבעה ימי עסקים ממועד הפרסום או העדכון של הרשימה, לפי העניין.

{{ח:סעיף|7|הסרה מהרשימה}}
{{ח:ת}} מצא הגורם המוסמך כי מוקד חירום שנכלל ברשימה כאמור {{ח:פנימי|סעיף 4|בתקנה 4}}, אינו עומד בתנאים הקבועים {{ח:פנימי|סעיף 2|בתקנות 2}} {{ח:פנימי|סעיף 3|ו־3(2)}}, יסיר את שמו ואת מספר הטלפון שלו מהרשימה, לאחר שנתן למוקד החירום הזדמנות להשמיע את טענותיו.

{{ח:סעיף|8|בחינה לפי {{ח:חיצוני|חוק עקרונות האסדרה|חוק עקרונות האסדרה}}}}
{{ח:ת}} משרד התקשורת יבצע בחינה ראשונה של תקנות אלה לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}, בתום חמש שנים מיום תחילתן.

{{ח:סעיף|9|תחילה}}
{{ח:ת}} תחילתן של תקנות אלה 21 ימים מיום פרסומן.
{{ח:ת}} {{ח:הערה|תחילתן של תקנות אלה ביום 25.2.2025.}}

{{ח:חתימות|כ״ז בטבת התשפ״ה (27 בינואר 2025)}}
* '''שלמה קרעי'''
שר התקשורת
{{ח:סוגר}}
{{ח:סוף}}
[[קטגוריה:בוט חוקים]]